[Video] Rondloperbrak steel die kolligSkermgreep uit die video Die Weense Kamerorkes het onlangs ŉ buitelugvertoning in Turkye gehou, toe ‘n nuwe lid onverwags by hulle aangesluit het. Die rondloperbrak se tydsberekening was in die kol en hy het kalm op die verhoog verskyn en sy opsies oorweeg. Die skare het spontaan begin lag en ŉ applous gegee vir dié verrassende element. Die violis het ook geglimlag toe die hond besluit het om hom by sy voete tuis te maak. Die orkes speel Mendelssohn se Italiaanse Simfonie Nr. 4.